1. ΝΟΜΟΣ ΑΦΚΖ΄ της 28 Μαΐου/10 Ιουν. 1887  Περί διαχειρίσεως της εγχωρίου περιουσίας Κεφαλληνίας και ιδρύσεως δι’ αυτής φιλανθρωπικών καταστημάτων εν Κεφαλληνία. Άρθρ.1.-Το τίμημα των κατά το άρθρον πρώτον του υπό στοιχ. ΨΙ΄ Νόμου περί διαχειρίσεως της εγχωρίου περιουσίας Κεφαλληνίας εκποιηθέντων ή εκποιηθησομένων κτημάτων της περιουσίας ταύτης, μετά την αφαίρεσιν και πληρωμήν των χρεών αυτής, θέλει κατατεθή παρά τη Ιονική ή Εθνική Τραπέζη εντόκως ή θέλει διατεθή εις αγοράν ομολογιών των εθνικών δανείων ή ομολογιών και μετοχών της Εθνικής Τραπέζης, οι δε τόκοι αυτού θέλουσι χρησιμεύσει αποκλειστικώς προς σύστασιν και συντήρησιν εν Κεφαλληνία των εξής φιλανθρωπικών καταστημάτων α)νοσοκομείου, β)βρεφοκομείου, και γ)πτωχοκομείου. Άρθρ.2.-«Η σύστασις και διοίκησις των καταστημάτων τούτων και η διαχείρισις της περιουσίας αυτών, του ως είρηται τιμήματος και πάσης της εγχωρίου περιουσίας της νήσου Κεφαλληνίας ανατίθεται εις Αδελφάτον, εδρεύον εν Αργοστολίω και συγκείμενον εκ του Αρχιεπισκόπου Κεφαλληνίας, ως Προέδρου, τριών πολιτών καταγομένων ανά ενός εξ εκάστης των τριών της νήσου επαρχιών, κατοικούντων εν Αργοστολίω μονίμως, μη οφειλετών των φιλανθρωπικών καταστημάτων και εκλεγομένων κατά τα εφεξής οριζόμενα, ενός ιατρού εκλεγομένου υπό της πλειοψηφίας των εν Αργοστολίω ιατρών, καλουμένων προς τούτο υπό του Νομάρχου Κεφαλληνίας, και δύο αντιπροσώπων της διαχειριστικής επιτροπής του κληροδοτήματος του αοιδίμου Παν. Βαλλιάνου εκλεγομένων υπ’ αυτής. Η εκλογή των τριών πολιτών μελών του Αδελφάτου γίνεται ως εξής: Οι Πρόεδροι των συμβουλίων των κοινοτήτων των αποτελουσών έκαστον των πρώην δήμων της νήσου, προσκαλούμενοι υπό του Νομάρχου Κεφαλληνίας, συνέρχονται κατά την υπό τούτου οριζομένην ημέραν και ώραν εν τη έδρα του πρώην δήμου και εν τω καταστήματι της αυτόθι εδρευούσης κοινότητος και υπό την προεδρίαν του Προέδρου ταύτης εκλέγουσι κατά πλειοψηφίαν είτε εκ των ιδίων μελών είτε έξωθεν ένα αντιπρόσωπον. Προς απαρτίαν αρκεί να προσέλθωσι το έν τρίτον των προέδρων του τέως δήμου. Ένα αντιπρόσωπον επίσης εκλέγει και το Δημοτικόν Συμβούλιον του Αργοστολίου. Η μη εκλογή αντιπροσώπου εκ μέρους περιφερείας τινός, κατά την ταχθείσαν υπό του Νομάρχου ημέραν, δεν εμποδίζει την πρόσκλησιν των λοιπών αντιπροσώπων προς νόμιμον εκλογήν των τριών μελών του αδελφάτου. Τα ονόματα των εκλεγέντων αντιπροσώπων ανακοινούνται τω Νομάρχη Κεφαλληνίας υπό του Προέδρου της κοινότητος ένθα ήδρευεν ο πρώην δήμος, και του Δημάρχου Αργοστολίου. Εντός δέκα ημερών από της εκλογής ο νομάρχης καλεί τους εκλεγέντας αντιπροσώπους εν τω Νομαρχιακώ καταστήματι καθ’ ωρισμένην ημέραν και ώραν, ούτοι δε συνερχόμενοι υπό την Προεδρίαν του πρεσβυτέρου την ηλικίαν, εκλέγουσι κατά πλειονοψηφίαν τα ανωτέρα τρία μέλη. Εν ισοψηφία αποφασίζει ο κλήρος. Προς νόμιμον δε εκλογήν και απαρτίαν αρκεί η παρουσία εννέα μελών. Εν τη συνελεύσει ταύτη παρίσταται αντιπρόσωπος του Νομάρχου, άνευ δικαιώματος ψήφου, όστις και παραλαμβάνει τα πρακτικά της εκλογής. Εάν εντός τριμήνου από της κενώσεως θέσεως τινος των τριών μελών ή λήξεως της θητείας ενός των λοιπών μελών δεν κατορθωθή η κατά τα ανωτέρω πλήρωσις αυτής διορίζεται τοιούτος δια τον υπόλοιπον χρόνον η θητείαν παρά της διοικητικής αρχής. Δεν δύνανται να ώσι μέλη του Αδελφάτου των Φιλανθρωπικών καταστημάτων βουλευταί, δήμαρχοι, δημαρχιακοί πάρεδροι, δημοτικοί ή κοινοτικοί σύμβουλοι, καθώς και συγγενείς των εν τοις καταστήμασιν υπηρετούντων και εξ αυτών μισθοδοτουμένων εν γένει υπαλλήλων ή ιατρών μέχρι συγγενείας πέμπτου βαθμού περιλαμβανομένου εξ αίματος είτε εξ αγχιστείας. Το αδελφάτον υφίσταται εν απαρτία παρόντων τεσσάρων των μελών αυτού. Αποφασίζει δε κατά πλειοψηφίαν των παρόντων και εν ισοψηφία νικά η ψήφος του Προέδρου.       Σελ. 91 Φιλανθρωπικά Καταστήματα Κεφαλληνίας 35.Γ.γ.1   528 Το αδελφάτον εκλέγει μεταξύ των μελών αυτού ένα αντιπρόεδρον, όστις αναπληροί τον πρόεδρον ελλείποντα ή κωλυόμενον. Εν ελλείψει δε ή κωλύματι αμφοτέρων προεδρεύει το πρεσβύτερον των μελών». Τα εντός «» ανωτέρω εδάφια ετροποποιήθησαν ως άνω δια του Νόμ. 2301/ 1920. «Η εκλογή των τριών πολιτών και του ιατρού ανανεούται δια του αυτού τρόπου κατά πάσαν τριετίαν, δυναμένων των αυτών προσώπων να εκλεχθώσιν εκ νέου, του δε αντιπροσώπου των εκτελεστών, όταν ούτοι ήθελον κρίνει τούτο εύλογον. Ο καταρτισμός του αδελφάτου θέλει γίνει εντός μηνός από της δημοσιεύσεως του παρόντος Νόμου. Κανονισμός δε τούτου, δια Β.Δ/τος εγκρινόμενος, θέλει ορίσει τα καθήκοντα αυτού και τον τρόπον της διοικήσεως των περί ων πρόκειται αγαθοεργών καταστημάτων. Εις εκτέλεσιν της ανωτέρω διατάξεως εξεδόθη το Β.Δ. 12/25 Φεβρ. 1889 περί εγκρίσεως του Κανονισμού των εν Κεφαλληνία δια του Νόμ. ΑΦΚΖ΄ συσταθέντων φιλανθρωπικών καταστημάτων και του διοικούντος ταύτα αδελφάτου, συμπληρωθέν δια των Β.Δ. 23/27 Νοεμ. 1889 και 24/27 Ιουν. 1919. Ο ετήσιος προϋπολογισμός και απολογισμός των εσόδων και δαπανών των καταστημάτων τούτων, ως και πάσα απόφασις του αδελφάτου αφορώσα δαπάνας ή άλλην διάθεσιν χρημάτων, θέλουσιν υποβάλλεσθαι εις τον νομάρχην Κεφαλληνίας, όστις οφείλει εντός 15 ημερών να εκδώση την επί τούτων απόφασίν του. άλλως θέλουσι θεωρείσθαι εγκεκριμένα. Μετά την απόφασιν δε του νομάρχου ή την παρέλευσιν των 15 ημερών θέλουσι κοινοποιείσθαι εις τα δημοτικά συμβούλια της νήσου, άπερ έχουσι το δικαίωμα να εκκαλέσωσι τας τε πράξεις της επιτροπής και τας επί τούτων αποφάσεις της νομαρχίας ενώπιον του επί των Εσωτερικών υπουργού εντός 15 ημερών από της εις τον πρόεδρον αυτών επιδόσεως των πράξεων τούτων. Η έφεσις τότε μόνον είναι δεκτή και δικάζεται υπό του υπουργείου, όταν αύτη γίνη υπό του ημίσεως τουλάχιστον πλέον ενός των μελών του δημοτικού συμβουλίου. άλλως η πράξις θεωρείται οριστική και εκτελείται αμέσως. Τα αυτά θέλουσι γίγνεσθαι και οσάκις πρόκειται περί αποδοχής δωρεών ή κληροδοτημάτων, εκποιήσεως κινητών ή ακινήτων-άλλων ή εκείνων τα οποία έχει νύν η εγχώριος περιουσία Κεφαλληνίας και τα οποία θέλουσιν εκποιηθή κατά τας διατάξεις του ΨΙ΄ Νόμου, ως αύται τροποποιούνται δια του παρόντος-πολυετών μισθώσεων ακινήτων, συνάψεως δανείων, αποδοχής αγωγών και απαιτήσεων και συμβιβασμών.  Σελ. 92 Ως προς τας λοιπάς πράξεις και αποφάσεις του αδελφάτου ουδεμία απαιτείται έγκρισις». Τα ανωτέρω εδάφια ετροποποιήθησαν ως άνω δια του Νόμ. ΓΨΚΗ΄/1910. Άρθρ.3.-Εις τον αδελφάτον ανατίθενται όλα τα δικαιώματα και καθήκοντα, άπερ δια των μη καταργουμένων ήδη  διατάξεων του υπό στοιχ. ΨΙ΄ Νόμου ανετέθησαν εις την κατά το άρθρ. 6 του αυτού Νόμου επιτροπήν, ήτις άμα τω καταρτισμώ του αδελφάτου διαλύεται και οφείλει να παραδώση αυτώ εντός δέκα ημερών από της περί τούτου προσκλήσεως δι’ ακριβούς πωτοκόλλου άπασαν την υπηρεσίαν και το αρχείον της διοικήσως της εγχωρίου περιουσίας, ως και παν ό,τι έχει εις χείρας της εκ της περιουσίας ταύτης. Άρθρ.4.-Τα νύν υφιστάμενα εν Κεφαλληνία νοσοκομείον και βρεφοκομείον συγχωνεύονται μετά των δυνάμει του παρόντος Νόμου ιδρυθησομένων φιλανθρωπικών καταστημάτων, άπασα δε η περιουσία αυτών, ως και αι υπέρ αυτών ή άλλων εν Κεφαλληνία φιλανθρωπικών καταστημάτων γενόμεναι αγοραί, δωρεαί και κληροδοτήματα θέλουσι θεωρείσθαι περιουσία των νέων τούτων καταστημάτων και διαχειρίζεσθαι κατά τας διατάξεις του παρόντος Νόμου. Άρθρ.5.-Όσα κτήματα της εγχωρίου περιουσίας Κεφαλληνίας δεν εξεποιήθησαν έτι, δέον να εκποιηθώσι συνωδά προς τας μη καταργουμένας διατάξεις του υπό στοιχ. ΨΙ΄ Νόμου, με μόνην την διαφοράν ότι επιτρέπεται εις το αδελφάτον να δεχθή ως πρώτην προσφοράν το ήμιση της δια της γενομένης ήδη εκτιμήσεως προσδιορισθείσης ήδη αξίας αυτών. Άρθρ.6.-Καταργούνται τα άρθρ. 2, 4, 5, 7, 9, 10 και 11 του υπό στοιχ. ΨΙ΄ Νόμου, ως και πάσα άλλη αντικειμένη εις τον παρόντα Νόμον διάταξις.    35.Γ.γ.1 Φιλανθρωπικά Καταστήματα Κεφαλληνίας   529  